L'Ordre AAM/97/2015 estableix el procediment per a la tramitació a partir de 2015 dels pagaments directes a l'agricultura i la ramaderia i altres règims d'ajuts, així com sobre la gestió i control d'aquests pagaments, en el marc del Reglament (UE) núm. 1307/2013 del Parlament Europeu i del Consell, de 17 de desembre de 2013, estableix normes aplicables als pagaments directes als agricultors en virtut dels règims d'ajuda inclosos en el marc de la Política agrícola comuna i deroga els reglaments (CE) núm. 637/2008 i (CE) núm. 73/2009 del Consell, i estableix un nou règim de pagaments directes, basat en el règim de pagament bàsic i altres règims d'ajuda.
El Reglament delegat (UE) núm. 639/2014 de la Comissió, d'11 de març de 2014, completa el Reglament (UE) núm. 1307/2013, estableix determinades normes per al correcte funcionament dels nous règims d'ajut, i completa el marc jurídic amb relació a determinades disposicions generals del règim de pagament bàsic, del pagament a les persones agricultores que utilitzen pràctiques agrícoles beneficioses per al clima i el medi ambient, els pagament als joves agricultors que comencen la seva activitat agrícola, i l'ajut associat.
L'aplicació de l'esmentada normativa europea es va concretar en el Reial decret 1075/2014, de 19 de desembre, que regula a partir de 2015 els pagaments directes a l'agricultura i ramaderia i altres règims d'ajut, així com la gestió i control dels pagaments directes i dels pagaments al desenvolupament rural, el Reial decret 1076/2014, de 19 de desembre, sobre l'assignació de drets de pagament bàsic de la Política agrícola comuna, el Reial decret 1077/2014, de 19 de desembre, pel qual es regula el sistema d'informació geogràfica de parcel·les agrícoles, i el Reial decret 1078/2014, de 19 de desembre, pel qual s'estableixen les normes de la condicionalitat que han de complir les persones beneficiàries que reben pagaments directes, determinades primes anuals de desenvolupament rural, o pagaments en virtut de determinats programes de suport al sector vitivinícola.
Les normes esmentades han estat modificades pel Reial decret 1172/2015, de 29 de desembre, que introdueix diversos ajustaments tècnics, i manté per un any més l'ajut als fruits de closca d'acord amb la previsió prevista a l'article 218 del Reglament (UE) núm. 1308/2013 del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris.
Sens perjudici de l'aplicació directa dels reglaments comunitaris que estableixen els ajuts esmentats, el Departament d'Agricultura, Ramaderia, Pesca i Alimentació (d'ara endavant, DARP) considera necessari modificar l'Ordre AAM/97/2015, de 20 d'abril, que regula determinats aspectes de l'aplicació dels pagaments directes dins àmbit territorial de Catalunya, estableix el procediment de presentació i tramitació de la sol·licitud única, així com altres procediments relacionats amb els ajuts directes, i convoca els ajuts corresponents a 2016.
Així mateix, a partir de l'experiència de la implementació del nou sistema de pagaments directes, s'ha vist necessari informar els beneficiaris de les possibles obligacions fiscals derivades dels ingressos rebuts en concepte de pagaments directes per evitar situacions de greuges i perjudicis.
D'altra banda, es modifica l'Ordre AAM/31/2015, de 19 de febrer, per la qual s'estableix i es regula la declaració única agrària de 2015, amb relació a l'òrgan competent per resoldre l'assignació de drets de pagament bàsic, que passa a ser el/la director/a de Desenvolupament Rural, i conseqüentment també es modifica l'òrgan competent per resoldre el recurs contra aquesta assignació, per qüestions organitzatives i amb la finalitat de concentrar en un únic equip l'aplicació dels criteris.
Conseqüentment, valorada la conveniència de donar suport a aquest sector mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General de Desenvolupament Rural, i en ús de les atribucions que m'han estat conferides,
Modificació de l'Ordre AAM/97/2015, de 20 d'abril
1.1 Es modifica l'article 7, que queda redactat de la manera següent:
"Article 7 Obligació d'informació i obligacions fiscals dels beneficiaris
7.1 Les persones sol·licitants han de facilitar tota la informació que se'ls requereixi i sotmetre's a les actuacions de comprovació que corresponen al DARP, i a les de control de l'activitat econòmica i financera que corresponguin a la Intervenció General de la Generalitat i a la Sindicatura de Comptes o altres òrgans competents.
7.2 Tots els imports derivats del cobrament dels ajuts recollits en aquesta ordre resten sotmesos a les obligacions fiscals tributàries de les persones beneficiàries de l'ajut."
1.2 S'afegeix un article 11bis, amb la redacció següent:
Les persones agricultores que el 2015 hagin estat incloses al règim simplificat de petits agricultors i decideixin no participar d'aquest règim a partir de la campanya 2016 o següents han de formalitzar la renúncia mitjançant la presentació d'una DUN que reculli la sol·licitud de renúncia dins el termini establert a l'article 15.1.
Aquesta renúncia tindrà efecte a partir de la data d'inici de termini de sol·licitud única de la campanya en què es presenta la DUN i següents."
1.3 Es modifica l'apartat 1 de l'article 15, que queda redactat de la manera següent:
"15.1 La sol·licitud única es pot presentar des de l'1 de febrer fins al 30 d'abril de l'any de la convocatòria dels ajuts a través de la sol·licitud única."
1.4 Es modifica l'article 16, que queda redactat de la següent manera:
Modificacions de la sol·licitud única
16.1 Les persones productores que hagin presentat una sol·licitud d'ajut per superfícies poden modificar-la sense penalització fins al 31 de maig de l'any de la convocatòria dels ajuts a través de la sol·licitud única i no s'admeten modificacions després d'aquesta data.
La modificació permet afegir parcel·les, i/o modificar les ja declarades a la sol·licitud única sempre que l'ajut s'hagi sol·licitat en termini.
16.2 La presentació de la modificació d'una sol·licitud d'ajut s'ha de fer de la manera que disposa l'Ordre per la qual s'estableix i es regula la DUN de la campanya corresponent."
2.1 Es convoquen per a la campanya 2016 els ajuts que es detallen a continuació, que es regeixen pel que estableix l'Ordre AAM/97/2015, de 20 d'abril, per la qual s'estableix el procediment per a la tramitació a partir de 2015 dels pagaments directes a l'agricultura i la ramaderia i altres règims d'ajuts, així com sobre la gestió i control d'aquests pagaments (DOGC núm. 6859, de 27.4.2015), amb les modificacions efectuades en l'article 1, i obrir el termini per a la realització dels tràmits relacionats, d'acord amb les condicions establertes en el Reial decret 1075/2014, de 19 de desembre.
Pagament per pràctiques agrícoles beneficioses per al medi ambient.
Sol·licitud de drets de la reserva nacional de pagament bàsic.
2.1.3 Ajuts associats per a les persones agricultores:
Ajut associat al cultiu de l'arròs.
Ajut associat als llegums de qualitat.
2.1.4 Ajuts associats per a les persones ramaderes:
Ajut associat per a les explotacions que mantenen vaques alletants.
Ajut associat per a les explotacions de boví d'engreix.
Ajut associat per a les explotacions de boví de llet.
Ajut associat per a les explotacions d'oví.
Ajut associat per a les explotacions de cabrum.
Ajut associat als ramaders de boví de llet que van mantenir drets especials el 2014 i no disposen d'hectàrees admissibles per a l'activació de drets de pagament al règim de pagament bàsic.
Ajut associat als ramaders de boví d'engreix que van mantenir drets especials el 2014 i no disposen d'hectàrees admissibles per a l'activació de drets de pagament al règim de pagament bàsic.
Ajut associat als ramaders d'oví i cabrum que van mantenir drets especials el 2014 i no disposen d'hectàrees admissibles per a l'activació de drets de pagament al règim de pagament bàsic.
2.1.5 Ajuts als fruits de closca en el marc del Reglament (UE) núm. 1308/2013 del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris, i regulat a la disposició addicional primera del Reial decret 1075/2014.
2.2 Els ajuts convocats són finançats pel Fons Europeu Agrícola de Garantia (FEAGA), llevat de l'ajut als fruits de closca de l'article 2.1.5, que és finançat pel Ministeri d'Agricultura, Alimentació i Medi Ambient.
2.3 Els ajuts concedits a les persones físiques per un import superior a 1.250,00 euros i els ajuts concedits a persones jurídiques es faran públics a la seu electrònica de la Generalitat https://seu.gencat.cat/ i al web http://agricultura.gencat.cat/beneficiarisajuts, fent ús dels mitjans electrònics establerts.
Els ajuts que superin els 3.000,00 euros es publicaran, a més, en el Diari Oficial de la Generalitat de Catalunya.
Modificació de l'article 16.2 de l'Ordre AAM/31/2015, de 19 de febrer
Es modifica l'article 16.2 de l'Ordre AAM/31/2015, de 19 de febrer, que passa a tenir la redacció següent:
"16.2 Un cop realitzats tots els controls necessaris d'acord amb l'article 74 del Reglament 1306/2013 del Parlament Europeu i del Consell, de 17 de desembre de 2013, el director general de Desenvolupament Rural del DARP dictarà la corresponent resolució determinant el valor i el nombre definitiu dels drets de pagament base que ha de ser notificada als/a les agricultors/ores abans de l'1 d'abril de 2016.
Aquesta notificació s'efectuarà mitjançant la publicació del corresponent edicte en el DOGC i al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), on s'indicaran els llocs on les persones beneficiàries poden consultar els drets que els han estat assignats amb el valor corresponent.
Contra aquesta resolució es podrà presentar recurs d'alçada davant el/la conseller/a d'Agricultura, Ramaderia, Pesca i Alimentació en el termini d'un mes des de la data de publicació de l'edicte en el DOGC, i en el Tauler electrònic de l'Administració de la Generalitat de Catalunya."
Als efectes de la campanya 2016, totes les referències de l'Ordre AAM/97/2015 a l'Ordre AAM/31/2015, de 19 de febrer, per la qual s'estableix i es regula la declaració única agrària de 2015, s'han d'entendre efectuades a l'Ordre ARP/12/2016, de 27 de gener, per la qual s'estableix i es regula la declaració única agrària de 2016 (DOGC núm. 7051, de 3.2.2016).
Aquesta Ordre entrarà en vigor l'endemà de la seva publicació al DOGC, sens perjudici del que disposa l'article 15 de l'Ordre AAM/97/2015.
Barcelona, 23 de febrer de 2016
Consellera d'Agricultura, Ramaderia, Pesca, i Alimentació